Eleanor R. Adair

Eleanor Reed Adair, sortzez Eleanor Campbell Reed (Arlington, Massachusetts, AEB, 1926ko azaroaren 11 – Hamden, AEB, 2013ko apirilaren 20a) estatubatuar fisiologoa izan zen, erradiazio elektromagnetikoak gizakiengan zituen eraginak aztertu zituena. Nabarmena da mikrouhin-erradiazioaren segurtasuna frogatzen zuten lehen ikerketak gizakiekin egin zituelako. 

 Bizitza 
Eleanor Campbell Reed 1926an jaio zen Massachusetts estatuko Arlington udalerrian. Mount Holyoke College unibertsitate-titulua jaso zuen 1948an. Geroago Robert K. Adair fisikariarekin ezkondu zen 1952an. 1955ean, Wisconsin-Madisoneko Unibertsitatean doktoretza lortu zuen, Psikologia Sentsoriala eta Fisikoa bi eremuren arteko nahasketa batean.

 Heriotza 
Adair 2013an hil zen, garuneko isuri baten konplikazioen ondorioz.

 Lan zientifikoa 
1970eko hamarkadatik aurrera, Adairrek fisiologia ikasketak egin zituen, John B Laborategiko kide gisa, New Havenen gizakiek eta animaliek beroaren aurrean nola erreakzionatzen duten jakiteko. Lan horrek mikrouhinen arlo eztabaidagarrian eta giza osasunean zuten eraginean zentratzera eraman zuen. Lehendabizi saimiri primate generoarekin esperimentatu zuen eta gero giza boluntarioekin. Lan horretan telefono zelularren, mikrouhinen eta linea elektrikoen mikrouhin erradiazioa gizakientzat eta animalientzat kaltegabea zela ondorioztatu zuen.

1996an, Ameriketako Estatu Batuetako Aire Indarra Ikertzeko Laborategiarekin bat egin zuen Texaseko Brooks Aire Indarraren Basean, zientzialari senior gisa, erradiazio elektromagnetikoaren eraginak aztertzen.

 Sariak eta ohoreak 

 2007an, D'Arsonval saria jaso zuen, Bioelektromagnetismo Elkarteak bioelektromagnetismoan egindako lanarengatik.
 Adair hainbat elkarte zientifikotako kidea izan zen, besteak beste, Bioelektromagnetikoen Elkarteko eta Ingeniaritza Elektriko eta Elektronikorako Institutuko (IEEE, ingelesezko siglak) kide. IEEEko hainbat batzordetako burua izan zen, Gizakiaren eta Erradiazioaren Batzordea eta Estandarren Koordinazio Batzordea barne. ERa berean, National Council on Radiation Protection and Measurement Committee-ko kidea izan zen.

 Erreferentziak 

 Kanpo estekak 

Kategoria:Ameriketako Estatu Batuetako zientzialariak
Kategoria:Fisiologoak
Kategoria:Estatubatuarrak
Kategoria:Emakume ikertzaileak
Kategoria:Emakume zientzialariak